Euroopa Liidu Teataja L 092 , 09/04/2003 Lk 0006 - 0006



Komisjoni määrus (EÜ) nr 631/2003, 7. aprill 2003, millega muudetakse määrust (EÜ) nr 1334/2002, milles sätestatakse nõukogu määruse (EÜ) nr 1638/98 üksikasjalikud rakenduseeskirjad, seoses oliivisektori ettevõtjate organisatsioonide heakskiitmise tingimustega ja nende 2002/2003. ja 2003/2004. turustusaasta tööprogrammide tähtaegadega EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. juuli 1998. aasta määrust (EÜ) nr 1638/98, millega muudetakse määrust nr 136/66/EMÜ õli- ja rasvaturu ühise korralduse kehtestamise kohta, [1] muudetud määrusega (EÜ) nr 1513/2001, [2] eriti selle artikli 4a lõike 4 punkte a ja c, ning arvestades järgmist: (1) Komisjoni määruses (EÜ) nr 1334/2002, [3] muudetud määrusega (EÜ) nr 1965/2002, [4] on sätestatud oliivisektori ettevõtjate organisatsioonide heakskiitmise ja nende 2002/2003. ja 2003/2004. turustusaasta tööprogrammide eeskirjad ühendusepoolseks rahastamiseks vastavalt määruse (EÜ) nr 1638/98 artiklile 4a. Nende sätete haldamise hõlbustamiseks ja selleks, et soodustada sektori organisatsioonide laialdast osavõttu, tuleks muuta mõningaid sektori tootjaorganisatsioonide ühenduste heakskiitmise tingimusi. (2) Kuna tööprogrammide rahastamise sätted on uued, nõuab tööprogrammide koostamine heakskiidetud ettevõtjate organisatsioonidelt märkimisväärset ettevalmistustööd. Seepärast tuleks määruses (EÜ) nr 1334/2002 sätestatud vastavaid tähtaegu pikendada. (3) Seepärast tuleks määrust (EÜ) nr 1334/2002 vastavalt muuta. (4) Käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1334/2002 muudetakse järgmiselt. 1. Artikli 2 lõige 3 asendatakse järgmisega: "3. Ilma et see piiraks käesoleva määruse artikli 10 lõike 1 kohaldamist, kiidetakse käesoleva määruse alusel heaks määruse nr 136/66/EMÜ artikli 20c alusel heakskiidetud oliivisektori ettevõtjate organisatsioonid ja nende ühendused ning muud liikmesriikide heakskiidetud oliivisektori ettevõtjate organisatsioonid, mis esitavad kooskõlas artikliga 5 tööprogrammi, tingimusel et lõigetes 1 ja 2 osutatud kriteeriumid on täidetud. Tootjaorganisatsioonide ühendustesse võib siiski kuuluda maksimaalselt 10 % punkti a kohaselt heakskiitmata tootjaorganisatsioone või maksimaalselt seitse sellist organisatsiooni." 2. Artikli 3 lõikes 1 asendatakse kuupäev "31. märts 2003" kuupäevaga "31. mai 2003". 3. Artikli 5 lõike 2 esimeses lõigus asendatakse kuupäev "31. märts 2003" kuupäevaga "31. mai 2003". 4. Artikli 6 lõike 3 esimeses lõigus asendatakse kuupäev "31. mai 2003" kuupäevaga "31. juuli 2003". 5. Artikli 11 lõike 2 esimeses ja teises lõigus asendatakse kuupäev "30. juuni 2003" kuupäevaga "5. september 2003". Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Seda kohaldatakse alates 31. märtsist 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. aprill 2003 Komisjoni nimel komisjoni liige Franz Fischler [1] EÜT L 210, 28.7.1998, lk 32. [2] EÜT L 201, 26.7.2001, lk 4. [3] EÜT L 195, 24.7.2002, lk 16. [4] EÜT L 300, 5.11.2002, lk 4. --------------------------------------------------